Castiello d'el Pueyo (Xiloca)

Lo Castiello d'el Pueyo estió un castiello situau cerca de Lo Pueyo (Xiloca) en l'actual Cerro de San Esteban. Fue construito a on que bi heba un chacimiento arqueolochico de lo periodo romano y fue destruito en guerra con Castiella en ixas envueltas de Chaime II a zaguers de lo sieglo XIII. Fue reconstruiu por la Comunidat de Daroca enta 1404. Seguntes lo "Poema de Mío Cid" Rodrigo Díaz de Vivar bi acampó. Actualment bi podemos veyer los restos d'un torretón y han posau la estatura de Rodrigo Díaz de Vivar.

 Historia 
D'acuerdo con lo "Cantar de Mío Cid" lo pueyo a on que ye lo castiello estió un puesto d'acampada de Rodrigo Díaz de Vivar y los suyos seguidors:

Bel estudioso interpreta que este puesto estió pa lo Cid un punto fortificau estratechico dende a on que atacar u saqueyar poblacions de la comarca enta Molina d'Aragón, Daroca u mesmo la val de lo río Martín.

Lo "Fuero de Molina" de 1154 fa mención d'un Poyo de Mío Cid como una de las suyas mugas.

La "Cronica de Sant Chuan de la Penya" fa eco de la mesma historia lechendaria sobre lo establimiento de lo Cid en un punto estratechico de lo Sistema Iberico, pero no lo nombra como un pueyo sino como una penya:

Lo 27 de marzo de 1281 lo encara infant Sancho de Castiella firmó un documento en Campillo (Soria) por lo que se comprometeba a entregar lo castiello de Poyo a lo rei d'Aragón:

Este castiello no ye identificau con seguridat y Carlos Ayala Martínez opina que no debeba corresponder a garra castiello de lo Reino de Valencia. Carlos Ayala Martínez: Paces castellano-aragonesas de Campillo-Agreda
(1281) En la España medieval, ISSN 0214-3038, Nº 8, 1986 (Ejemplar dedicado a: En memoria de Claudio Sánchez-Albornoz (I)) , pags. 151-168 


Encara en un texto en latín de lo Liber patrimonii Regii Valentiae amaneix lo castra del Pueyo que lo rei de Castiella Sancho IV cedió u tornó a lo rei Pero III lo Gran en lo Tractau de Campillo de 1281, chunto con Ferrellón, Pozuel, y la Val d'Ayora:

Lo castiello del Pueyo fue destruito cuan una guerra contra Castiella en tiempos de lo rei Chaime II; la destrucción estió tan gran que en lo rei perdonó lo pago de la peita de 1297 a los habitants de lo Pueyo. Toribio del Campillo y Casamor: Documentos históricos de Daroca y su comunidad. Imprenta del Hospicio Provincial, 1915 

Actualment no quedan que los restos d'un torretón medieval.

 Referencias 

 Bibliografía 
 Cristóbal Guitart Aparicio: Los castillos turolenses Cartillas turolenses, 9. 1999.

 Vinclos externos 
Envista actual d'a on que yera lo castiello

Categoría:Biens d'Intrés Cultural d'Aragón
Pueyo
Pueyo
Categoría:Molimentos de Calamocha